Document ID: 31979R2806

ΚΑΝΟΝΙΣΜΟΣ (ΕΟΚ) αριθ.2806/79 ΤΗΣ ΕΠΙΤΡΟΠΗΣ της 13ης Δεκεμβρίου 1979 περί ορισμένων αμοιβαίων ανακοινώσεων των Κρατών Μελών κaι της Επιτροπής στον τομέα του χοιρείου κρέατος και περί καταργήσεως του κανονισμού (ΕΟΚ) αριθ. 2330/74
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος(1), όπως τροποποιήθηκε τελευταία από τον κανονισμό (ΕΟΚ) αριθ. 1423/78(2), και ιδίως το άρθρο 22,
Εκτιμώντας:
ότι το άρθρο 22 του κανονισμού (ΕΟΚ) αριθ.2759/75 προβλέπει ότι τα Κράτη Μέλη και η Επιτροπή ανακοινώνουν αμοιβαίως τα αναγκαία για την εφαρμογή του εν λόγω κανονισμού στοιχεία- ότι προκειμένου να είναι διαθέσιμα, έγκαιρα και ομοιόμορφα τα αναγκαία για τη θέση σε εφαρμογή της οργανώσεως της αγοράς στοιχεία πρέπει να καθορισθούν με περισσότερη ακρίβεια οι σχετικές υποχρεώσεις των Κρατών Μελών-
ότι η εφαρμογή των μέτρων παρεμβάσεως που προβλέπονται στο άρθρο 3 του κανονισμού (ΕΟΚ) αριθ. 2759/75 επιβάλλει την ακριβή γνώση της αγοράς- ότι, προκειμένου η σύγκριση των τιμών του εσφαγμένου χοίρου να είναι δυνατή με τις καλύτερες δυνατές προϋποθέσεις, πρέπει να ληφθούν υπόψη όλες οι σημαντικές κατηγορίες της κοινοτικής κλίμακος ταξινομήσεως των σφαγείων χοίρων, η οποία καθορίζεται στον κανονισμό (ΕΟΚ) αριθ. 2760/75 του Συμβουλίου(3), κατά το στάδιο εμπορίας που καθορίζεται από τον κανονισμό (ΕΟΚ) αριθ. 1229/72 της Επιτροπής(4), και να ληφθούν υπόψη οι αγορές που αναγράφονται στο παράρτημα του κανονισμού (ΕΟΚ) αριθ. 2762/75 του Συμβουλίου(5)- ότι είναι αναγκαίο να δίδονται, όσον αφορά τις τιμές των χοιριδίων, πληροφορίες που να επιτρέπουν την εκτίμηση της εξελίξεως της αγοράς, ιδίως για να υπάρχει συνεχώς μια πιστή εικόνα της καταστάσεως στην αγορά, σύμφωνα με το άρθρο 3 του κανονισμού (ΕΟΚ) αριθ. 2765/75 του Συμβουλίου(6), όπως και για να προετοιμασθούν εγκαίρως τα μέτρα παρεμβάσεως- ότι, εν τούτοις, η Ιταλία δεν είναι επί του παρόντος σε θέση να παρέχει όλες τις εν λόγω πληροφορίες-
ότι είναι δυνατό να συμβεί οι καταγραφές να μη φθάσουν στην Επιτροπή- ότι είναι απαραίτητο να αποφευχθεί μία μη κανονική εξέλιξη των τιμών της αγοράς, που υπολογίζονται από την Επιτροπή εξαιτίας της ελλείψεως καταγραφής των τιμών- ότι πρέπει, κατά συνέπεια, να προβλεφθεί η αντικατάσταση της ή των καταγραφών τιμών να λείπουν, με την τελευταία διαθέσιμη καταγραφή τιμών- ότι, εν τούτοις, η προσφυγή στην τελευταία διαθέσιμη καταγραφή τιμών, δεν είναι πλέον δυνατή πέρα από ένα ορισμένο διάστημα χωρίς καταγραφές τιμών, πράγμα το οποίο αφήνει να εικασθεί μια μη κανονική κατάσταση στην εν λόγω αγορά-
ότι, προκειμένου να επιτευχθεί μια κατά το δυνατό ακριβής εικόνα της αγοράς, είναι επιθυμητό η Επιτροπή να διαθέτει κανονικά στοιχεία και για τα άλλα προϊόντα του τομέως του χοιρείου κρέατος, όπως και άλλα στοιχεία που τα Κράτη Μέλη είναι δυνατόν να γνωρίζουν-
ότι ο παρών κανονισμός επαναλαμβάνει τις διατάξεις του κανονισμού (ΕΟΚ) αριθ. 2330/74 της Επιτροπής(7), όπως τροποποιήθηκε από τον κανονισμό (ΕΟΚ) αριθ. 1188/77(8)- ότι ο κανονισμός (ΕΟΚ) αριθ. 2330/74 δύναται κατά συνέπεια να καταργηθεί-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα Κράτη Μέλη ανακοινώνουν στην Επιτροπή το αργότερο μέχρι την Πέμπτη κάθε εβδομάδος για την προηγούμενη εβδομάδα:
α) τις καταγραφές τιμών όπως καθορίζονται σύμφωνα με τον κανονισμό (ΕΟΚ) αριθ. 2760/75 για 100 χιλιόγραμμα εσφαγμένου χοίρου της εμπορικής κατηγορίας II κατά το στάδιο εμπορίας που καθορίζεται από τον κανονισμό (ΕΟΚ) αριθ. 1229/72 και οι οποίες έχουν καταχωρηθεί στις αγορές, που απαριθμούνται στο παράρτημα του κανονισμού (ΕΟΚ) αριθ. 2762/75-
β) τις αντιπροσωπευτικές καταγραφές των τιμών για χοιρίδια κατά μονάδα μέσου ζώντος βάρους περίπου 20 χιλιογράμμων.
2. Σε περίπτωση που μία ή περισσότερες καταγραφές των τιμών δεν περιέχονται στην Επιτροπή, αυτή λαμβάνει υπόψη της την τελευταία διαθέσιμη καταγραφή των τιμών. Σε περίπτωση που η καταγραφή ή οι καταγραφές των τιμών λείπουν για τρίτη συνεχή εβδομάδα, η επιτροπή δεν λαμβάνει πλέον υπόψη της την ή τις εν λόγω καταγραφές των τιμών.
Άρθρο 2
Τα Κράτη Μέλη ανακοινώνουν στην Επιτροπή μια φορά το μήνα, για τον προηγούμενο μήνα, τις μέσες τιμές της αγοράς εσφαγμένου χοίρου για τις εμπορικές κατηγορίες Ε μέχρι IV, που αναφέρονται στο παράρτημα Ι του κανονισμού (ΕΟΚ) αριθ. 2760/75.
Εν τούτοις, όσον αφορά την Ιταλία, οι ανακοινώσεις που αναφέρονται στο προηγούμενο εδάφιο πραγματοποιούνται από την 1η Ιανουαρίου 1983.
Άρθρο 3
Κατόπιν αιτήσεως της Επιτροπής, τα Κράτη Μέλη ανακοινώνουν τις ακόλουθες πληροφορίες, εφ' όσον τις διαθέτουν, που αφορούν τα προϊόντα που υπάγονται στον κανονισμό (ΕΟΚ) αριθ. 2759/75:
α) τις τιμές της αγοράς που εφαρμόζονται στα Κράτη Μέλη για τα εισαγόμενα προϊόντα από τις τρίτες χώρες-
β) τις τιμές που εφαρμόζονται στις αντιπροσωπευτικές αγορές των τρίτων χωρών.
Άρθρο 4
Η Επιτροπή επεξεργάζεται τις πληροφορίες που διαβιβάζουν τα Κράτη Μέλη και τις ανακοινώνει στην Επιτροπή Διαχειρίσεως Χοιρείου Κρέατος.
Άρθρο 5
Ο κανονισμός (ΕΟΚ) αριθ. 2330/74 καταργείται.
Άρθρο 6
Ο παρών κανονισμός αρχίζει να ισχύει την 1η Ιανουαρίου 1980.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 13 Δεκεμβρίου 1979.

Labels: 12
17
6